มีเพศสัมพันธ์กับแฟนวันที่23มกราคมประจำเดือนมา25มกราคม แต่เดือนนี้ประจำเดือนยังไม่มาเลยค่ะ จะท้องมั้ยคะ
สวัสดีค่ะ หากประจำเดือนที่มาในวันที่ 25 ม.ค. ได้มาในช่วงวันที่ที่ควรจะมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 23 ม.ค.และหลังจากที่มีประจำเดือนมาแล้ว หากไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่ม มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะแต่หากหลังจากที่มีประจำเดือนมาแล้ว ได้มีเพศสัมพันธ์อีก ก็จะมีโอกาสตั้งครรภ์ได้ หรือหากเลือดที่ออกในวันที่ 25 ม.ค. ไม่ได้มาในช่วงวันที่ที่ประจำเดือนควรจะมา หรือเลือดออกเพียง 1 วันแล้วหายไป อาจไม่ใช่เลือดประจำเดือนก็ได้ ในกรณีนี้ ก็ควรตรวจหาการตั้งครรภ์ดูด้วยค่ะ